rlitschk/wikidir huggingface dataset:
Mosambik, amtle port. República de Moçambique, Chichewa Mozambiki, Swahili Msumbiji, Tsonga Muzambhiki, is a Land in n sidestlinga Afrika, es wou af n Oustn min Indischn Ozean, af n Noadn mid Tansania, af n Noadwestn mid Malawi u Sambia, af n Westn mid Simbabwe un af Sidwestn min Kinereich Eswatini u Sidafrika zamstousst. Da Stoot is trennt vo de Komorn, en franzesischn Departmo Mayotte u Madagaskar durch d Strouss vo Mosambik af n Oustn. D Haptstod u grejssta Metropoln is Maputo, wou vo 1876 bis 1976 offezjell Lourenço Marques ghoissn houd. Zwischn en ejaschtn u fimftn Jh. n. Kr. han Bantu-Sprochn rednate Gruppn von n Noadwestn i d Region von heiting Mosambik eine. Da Noadn vo Mosambik hod mid de Monsunwindt a gouds Weda fia d Hanḏlsschiffarei af n Indischn Ozean ghobt. Zwischn en 7. u 11. Jh. hom se a Reiha suahelische Schiffereistedt gfurmt, dej wou zoutrong hom za Antwickling vonrana distinktn suahelischn Kultua u Sprouch. I da Zeid von n spaadn Mittlolta han dej Stedt frequentiad woan vo Handla vo Somalja, Etiopja, Egyptn, Arabja, Persjen un Indja. Mid da Foart von n Vasco da Gama um 1498 kreizn d Portugisn af, dej wou 1505 õgfangt hom Sidlinga zen
D Grete Reiner-Straschnow-Stein, borne Margarette Stein, bejm. Markéta Reinerová (20. Nufemma 1885 Prag – vua en 9. Miarz 1944 Asschwitz) is a tschechoslowakischa deitsch-jidischa Iwasetzare, Redaktore, Editore u Publiziste. Wej a ejaschta nou da Vaeffntlichung von tschechischn Orginal hod s en Jaroslav Hašek san Roman Dea Amteia von bravn Soldatn Schwejk unta n Weltkrejḡ af Deitsch iwatrong. Sa is, a Jidin, en Holokaust zen Opfa gfalln. D Margarette Reiner is z Prag af n Nové Město, Konskript.-Nr. 1598 i da V-jámě-Gass inra jiddischa, deitsch-rednata Famil eineboan woan. Sa Våtta da Dr. jur. Moritz Stein (16. 3. 1851) is a Affagåt gweng. Ar is kumma vo Kosovy Hory in Kroas Příbram (selmols Amschelberḡ) un a Suhn von n Gscheftsmõ Samuel Stein u da Františka, borna Friedman, gweng. Ira Moutta houd Pauline ghoissn un is d Tochta von n Adolf Jelinek, en Ĩhowa vonrana Fabrik fia Ledahantschka, u da Anna, borna Růžička, gweng. En Nama Margarette, Margarethe oda bejmisch Markéta houd s nea in amtlinga u birokratischna Õgleḡahaitn wej af da Stod oda ba d Bheadn gnutzd ghobt. Gweanle houd s d hausnata Veasion vo irnan Naman Grete oda Greta gnutzd. Mid den Nama hod s aa spaada irna Orwatn signiad. Ebba
Langdoaf is a Gmoa im niedaboarischn Landkroas Reng. Des Stroßndoaf Langdoaf liegt sowoi in da Arba-Region ois aa im Zwiesla Winkl vom Boarischn Woid am Schnittpunkt zwischn Bodnmoas (siem Kilometa), Zwiesl (siem Kilometa) und Reng (sechs Kilometa). Heachsta Punkt vo Langdoaf is da 984 m hoheKronbeag. De Gmoa bsitzt aa a Bahnstation vo da Bahnstreck Zwiesl-Bodnmoas, de im Stundntakt vo Züg vo da Woidbahn da Relation Zwiesl-Bodnmoas befoahn werd. Es gibt 15 Gmoateile (in Klamman is da Siedlungstyp ogem): Außnriad (Doaf) Brandtn (Doaf) Buagstoi (Oaead) Froschau (Oaead) Froschaumuih (Oaead) Klaffahof (Weila) Klaffamuih (Oaead) Kohlnbeag Langdoaf (Pfarrdoaf) Nebebeag (Doaf) Paulisäg (Oaead) Reisachmuih (Weila) Schöneck (Doaf) Schwarzach (Doaf) Woidmo (Weila) Es gibt de Gemarkunga Langdoaf, Brandtn und Schöneck. Da Oat is um des Joahr 1300 entstandn. 1324 is er it de Deafa Schöneck, Klaffamuih und Schwarzach vo de Wittlsbocha an de Herrn vo Degnbeag vapfändt worn. De residiertn aaf Buag Weißnstoa und ham se in Langdoaf vo am Amtmo vatretn lassn. Am 5. August 1468 hot Heazog Oibrecht IV. noch voarausgangane Spannunga mit de Degnbeaga de vier Oate wieda zruckgfoadat. De Weigarung vo de Degnbeaga hot den Olass zum Ausbruch vom Beacklakriag buidt. Noch da Zastearung vo da Buag san erst 1478
D' Analoge Photographie kunnt ma eingle besser ois chemische Photographie bzeichnen. Adiam werds a Suiba-Photographie gnennt, wei Suiba-Vabindunga a entscheidende Roin spuin. De Buidl wern auf lichtempfindliche Medien aufgnumma, de dann durch chemische Prozesse entwickelt wern. Zur Zeit han des hauptsächlich: Negativ-Fuim Dia-Fuim Polaroid Und des Ganze dann no amoi untateilt in: Farb-Fuim Schwarz-Weiß-Fuim Schwarz-Weiß-Infrarot-Fuim Foisch-Farbn-Infrarot-Fuim Seit da Einfiarung vo da digitaln Photographie hod se da Begriff analoge Photographie ois Abgrenzung durchgsetzt. In letzter Zeit werd de analoge Photographie imma mehra vo da digitaln Photographie vadrängt. De chemische Herstellung vo Papier-Buidl hoid se aba a in da digitaln Zeit. Nua wead des Original nimma vom Negativ aufs Papierbuidl projiziert und dann entwickelt, sondan mit am Laser-Belichter aus de Digitalen Daten aufs Papier gmoid. Soichane "echtn" Photo-Abziag han weidahin am Photodruck (z. B. mit am Tintenstrahl-Drucker) iabaleng. Auf da andan Seitn genga a de meistn auf Fuim aufgnummana Buidl an digitaln Weg, wenns auf Papier ausgem wern soin. Eingle olle Großlabors entwickeln de Fuim, scannen nachad de Negative bzw. Dia-Positive, optimieren de digitaln Daten und gem des ganze dann iaba an Laser-Belichter wiada auf Photopapier aus, des dann wia friara chemisch entwicklt werd. Iaba den Sinn und Unsinn vo dea Optimierung
Vérignon (Ókzitanisch: Verinhon, provenzalisch: Verignoun) is a fránzésische Gmoand mid 10 Eihwóner (Stánd: 1. Jenna 2013) an Département Var a' da Región Provence-Alpes-Côte d’Azur. Vérignon kerd zan Kantón Flayosc im Arrondissement Brignoles und is a bor Kilómeter vam Lac de Sainte-Croix weg. Vérignon liagt auf 850 m Heechen, am Fuess voh da Hóuéwane Plan de Canjuers in am Oacherwoid, der wos ois oaner voh d' scheensten voh da Provence git. Sei'm Jor 1970 han 1500 ha vom Gmoandgebit ois Trubbeniwungsbloz sichergstejd. Ba d'Rémer hod a gróusse Stross, dé Fréjus und Riez vabunna hod, durch Vérignon gfird. Vir antike Meilenstoaner han entdéggt worn. Auf da Éwane han aa zoireiche prehistoarische Vastoanarunger gfunna worn, dé zue'ran gróussen Tei an Schlós voh Vérignon aufbewort wern. D'"Herrn voh Aups" - dé Blacas - hám sé umas Jor 1000 in Vérignon niaderlossen und durten a Burg baud. D'Ruinan a' da Nahernt vom Schlós (aus'm 18. Jorhunderd) han heid noh z'seeng. Mid 10 Eihwónern is Vérignon d' gloanste sejbsténdige Gmoand an Département Var. Im 19. Jorhunderd hám noh ebbern 120 Leit a' da Gmoah gleebt. Oanige bekánnte Vadreder voh da Familie Blacas d'Aulps han in Vérignon auf d'Wejd kemma: Pierre d'Aulps (1095–1099), da erschde Vadreder voh
Zur Gortnolog vom Schloss Miraböi in da Stod Soizburg ghärn neem Taile, de heid vabaut san (etwoa durch d' Universität Mozarteum) s Grosse und Klaane Parterre bzw. Klaane und Grosse Aggsn vom Wossaparterre, da Rosngortn, d' Orangerie, s Heckntheater, da do drunter glegane Zwergalgortn und d' Wossabastai. Im Noadn grenzt da Kurgortn on an Miraböigortn der onstott da obtroganen Miraböibastai (St. Vitalisbastai) entstondn is.
Riez (ókzitanisch Riés) is a fránzésische Gmoand mid 1791 Eihwóner (Stánd 1. Jenna 2018) im Département Alpes-de-Haute-Provence a' da Región Provence-Alpes-Côte d’Azur; si kerd zum Arrondissement Forcalquier und zum Kantón Riez. Dé Gmoand liigt im Regiónoin Naturbark Verdon, am Plateau voh Valensole, in da Nahernt vom Lac de Ste.-Croix. Da Higé vo Saint-Maxime dominiad drei Teler, aus dénan d' Fliss Colostre (der wos bei Saint-Martin-de-Brômes in'n Verdon einéfliasst) und Auvestre do zámmfliassen. Riez liigt a' da Kreizung voh zwoa historische Strossen, dé d'Oipen (iwer Digne-les-Bains) und's Toi voh da Durance (iwer Valensole) mi'm ówern Var und Aix-en-Provence vabinna. Da Nám voh da Stod stámmt voh d'Reii (am gallischen Vóik) ob, dé'n Higé Saint-Maxime vur da Áhkumft voh d'Rémer bsétzd koiden hám. D'Rémer hám do a Colonia darichtt, dé Colonia Julia Augusta Apollinarium Reiorum. Da gallische Nám hod Alaebaece koassen. D'Stod is dánn spader oane voh dé 13 Stéd voh da Narbonensis und a wichtigs regiónois Zéntrum worn. Vom 5. Jorhunderd bis 1790 is Riez Bischóffssiz gwéen. Im Jor 439 hod unterm Hilarius voh Arles a Konzil voh da Kirer stoddgfunna. Da Bischoffssiz und dé vakersginstige Log, hám an Ort sei Bedeitung iwer's Middeloiter aussé bewort. ob 1968 glei Eihwóner mid
Do wean de Sään in Bayern (dt. Seen in Bayern) in alphabätischa Reihnfoig afgfiad: Abtsdorfer See Aindlinger Baggersee Alatsee Alpsee Altmühlsee Ammersee Ampersee Auensee (Kissing) Autobahnsee (Augsburg) Auwaldsee (Ingolstadt) Auweiher Badenburger See Badersee Bachtelsee Baggersee (Ingolstadt) Bannwaldsee Bärensee (Wertach) Barmsee Beckenweiher (Wiesenfelden) Beinrieder Weiher Bibisee Bichelweiher Bichlersee Biengartner Weiherplatte Birkensee (Dachau) Birkensee (Dingolfing) Birkensee (Niamberg) Blaibacher See Blaue Lache Bodensee Böhmerweiher Brückelsee Brückelsee (Schwandorf) Brückenhaussee Butzenweiher Chiemsee Christlessee Craimoosweiher Dechsendorfer Weiher Degersee Deininger Weiher Deixlfurter See Dennenloher See Derchinger Baggersee Dietlhofer See Dreiburgensee Dreiseenplatte Dutzendteich Egglburger See Eggstätt-Hemhofer Seenplatte Eggstätter Seen Eginger See Eibsee Eichenauer See Eichsee Eixendorftalsperre Elbsee (Aitrang) Ellertshäuser See Emmeringer See Engelsrieder See Engeratsgundsee Erlauzwieseler See Erlensee (Schechen) Eschacher Weiher Eßsee Falkensee (Inzell) Fasaneriesee Feisnitz-Stausee Feldmochinger See Ferchensee Feringasee Fichtelsee Fichtsee Floriansee Förchensee Forggensee Förmitztalsperre Freibergsee Freudensee Frickenhäuser See Fridolfinger See Friedberger Baggersee Frillensee Frillensee (Grainau) Froschgrundsee Froschhauser See Fügsee Funtensee Gallaweiher Gänsweiher Garchinger See Germeringer See Gloggnersee Goldbergsee Griessee (Bayern) Großer Alpsee Großer Arbersee Großer Brombachsee Grundlosa See Grünsee (Bayrischzell) Grünsee (Berchtesgadener Land) Grüntensee Guggenberger See Haarsee Hackensee Hahnenkammsee Haselsee Hapberger Weiher Happinger See Happurger Stausee Hartsee Hausstätter Weiher Hausweiher Heiligenwaldsee Heimstettener See Hinterbrühler See Hintersee (Ramsau) Hochstraßer Seen Hochwasserspeicher Furth im Wald Hochwasserspeicher Liebenstein Hödenauer
Riez steed fir: Riez, fránzésische Gmoand im Département Alpes-de-Haute-Provence a' da Región Provence-Alpes-Côte d’Azur deitsche Bezeichnung voh da slówénischen Gmoand Rečica ob Savinji a' da Región Spodnja Štajerska Kanton Riez, fránzésischer Kantón im Département Alpes-de-Haute-Provence, Región Provence-Alpes-Côte d’Azur Riez is da Familiennám voh fóigande Leit: Faustus von Riez († um 495), galló-rémischer Obt und Bischóff sówia Teólóg Uwe Riez (* 1951), deitscher Vawoitungsjurist und Bólitiker (SPD), MdHB
Da A.geh Wirklich? (* 1981 in Wean ois Alexander Gabriel) is a Weana Rapper, dea seine Liada hauptsächlich auf Weanarisch schreibt. Heite is a ois Solokünstla untawegs, oba des woa ned imma so. Wia`ra 16 woa, hod a mid a boa Hawara die Hip-Hop-Formation „Illianz of Lykx“ gegründet. Die Illianz hot si oba noch drei Joa wieda getrennt, und seitdem is da Alexanda ois AGeh untawegs. Aus de zoireichen Vabindungen vom AGeh is im Joa 2001 die Rooftopclique (RTC) entstaundn. Die RTC is ane von die greßtn Hip-Hop-Plattformen in Österreich und a boa Mitglieda sand z. B.: Pervas, Seizu, EJ Adem Mc (Adem Delon), Shela J, Gerard Mc, TBC,… Gemeinsaum mit aundare Künstla von da RTC tritt da AGeh reglmäßig live auf. Im Joah 2004 hot da AGeh sei easchtes Solo Album „Da Doppla“ unta sein` Label „Mundel Records“ außebrocht. Da Track Supa Summa woa aa in die FM4 Charts. Im Joah 2007 is des zweite Album „Samma uns ehrlich“ außekumman. Des dritte Album „Freinderlwirtschaft“ hot da AGeh emeinsam mit sein Rap-Kollegen dem Funky Cotletty im Joah 2009 außebrocht. Nebn da Tätigkeit ois Rapper woa da AGeh 2001 aa ois Wedaonsaga bei Radio Energy tätig. Er hot duat des Weda
A maritima Stoot, bejmisch gsogt aa banmeeratna Stoot, nou en Deitschn aa Kistnstoot is a Stoot, vo den wou de Grenzn es Gstod von n Meer dafassn, oda aa a Niad-Binnenstoot. Doudabei vastejt ma gweanle es Meer aswej an Toal vo de Weltmeerna; wos dou also niad grod es Kaspische Meer saa wiad. Historisch hengt da Begrif "maritime Nazion" min Konzept von ana Sejmacht zamma un is nou aa fia Repablikn u Stootn gnutzt woan wej z. B. Venedig, Pisa u Genoa. Vo de Stootn af da Welt han a groussa Iwazohl maritima Stootn, gengweate mejra wej draa Viarl. Da Zougang zen Meer houd a groussa strategischa Relewanz mid Blick af n intanazionoln Hanḏl (Schifftranspoatt), ar is a Zougang zen Roustoffimpoat u trogt niad seltn aa zen Turismussektoa bei. Af d Effezjenz von n Zougang zen Meer hod dennat da Karaktea von n Gstod an groussn Eifluß (wos s stoal oda floch is, wos s natialinga Londestelln oda Häfn houd), es durtata Klima (wos u wej uaft dass s Meer zoufrejst, we goude Fischhgrindt dass s houd) un aa wej goud dass ma zen Meer hikumt von n frein Ozean oda vo de intanazionolnan Wossana. D maritimm Stootn kinna nou
A Inslstoot is a Land, wou se primea af oa oda mejrane Insln oda Inslobschnitt dastreckt. Umma 1996 han 25.2% vo de unohanging Lenda Inslstootn. Inslstootn han zwengs irna Geografi vo de Konsequenzn von Klimawandl i da Regl mejnra troffn wej ondane Stootn, z. T. is des aso zwengs an affaschlejffatn Meerwossa, en einadruckatn Solzwossa u de Aswiakunga af d Vapfleḡing. Historisch han Inslstootn wenga troffn vo politische Instabilitetn wej d kontinentoln Entsprechunga. Aa da Õtoal vo demokratischn Stootn is ba d Inslstootn generell hejcha wej ba de kontinentoln Lenda. Inslstootn han owa uaft gnou d Basis vo maritimna Anektir-Akziona un Iwafell u han zwengs irna Winzekait un irna grejssan Ohangekait vo Meer- u Lufdkomonikazionslinjan uaft ejara troffn vo Õgriff vo groussn, kontinentolnan Stootn. Vill Inslstotn han zwengs dan wundn Punkt aa leichta driwahea zen falln fia Sellna un Inwasorn. Af da ondan han s owa zwengs ira Obglenghait aa wida afwendiga õzengreiffn. Vill kleannane Inslstootn, wou ejtzad niad za d Industrinaziona ghejan, valoua se stoak af n Fisch aswej d primera Fouttaquelln. Manchane wendn se aa, dass s wenga von n Erdialpreis obhenge han, dej daneiaborn u nouwochsatn Energiquelln zou. Manchane Lenda trift da Klimawandl stiaka, u vaursacht Schlamassl
D Komorn, amtle komor. Udzima wa Komori, franz. l'Union des Comores, arab. al-Ittiḥād al-Qumurī (الاتّحاد القُمُري), han a Inslstoot in n Indischn Ozean, af da neadlinga Seitn vo da Strouss vo Mosambik wisawi en Gstod vo Oustafrika. Es hod meernata Grenzn mid Madagaskar un en franzesischn Departmo Mayotte af n Sidoustn, mid Tansania af n Noadwestn, mid Mosambik af n Westn u de Seyschelln af n Noadoustn. D Hapstod u grejssta Metropoln is Moroni. D Stootsrelleḡjon u Relleḡjon vo da Iwazohl vo d Leitn is da sunnitische Islam. Aswej a Mitglid vo da Arabischn Liga is s es oinzinga Land vo da Arabisch-rednatn Welt, es wou ganz af da sidlinga Hemisfer oda Halbkugl ligt. Es Land is weitas a Mitglid vo da Afrikanischn Union, da Francophonie, da Organisazion fia Islamische Zammorwad u da Commission de l’Océan Indien. Amtsprochn han Komorisch, Franzesisch un Arabisch. Mid 1,861 km², wenma d umkepfta Insl Maore (Mayotte) assanimt, han dej Komorn nou da Flechn af Plotz veja vo de kloawinzingstn afrikanischn Naziona. Dej Bvelkaring wiad, wenma d Insl Maore (Mayotte) assanimt, fia 2019 af 850 886 Eiwõhna gschetzt. Aswej a Land, es wou se gfurmt houd af dej Kreizweḡ zwischn vill vaschinane Ziwelisaziona, is da
Baderschdorf is a Gmoa im niedaboarischn Landkroas Reng inmittn vom Boarischn Woid. Des gleichnomige Pfarrdoaf is Sitz vo da Gmoavawoitung. Baderschdorf liegt in da Region Doana-Woid im Teisnochtoi mittn im Natuapark Boarischa Woid direkt am Schnittpunkt vo da Bundesstroß 11 und 85 ungafähr öif Kilometa südeastle vo Viechtoch, 22 km neadle vo Degndorf, 13 km nordwestle vo da Kroasstod Reng sowia 23 km vo Zwiesl entfernt. Baderschdorf vafügt iba an Hoitepunkt vo da Rengtoibahn AG an da Bahnstreck Gotszoi-Blaiboch. Es gibt 28 Gmoateile: Anga Bernwinkl Greaboch Heidnbeag Hampamuih Handling Harthof Haislan Hintaleithn Irlach Knabnhof Masslriad Mooshof Neimuih Baderschdorf Perlesriad Prenning Prünst Schön Schönbeag Schwarzn Steinaead Sundweging Tradweging Weidwies Wildtier Zottling Zucknriad Es gibt nua de Gemarkung Baderschdorf. Baderschdorf gheat zum Rentamt Straubing und zum Landgricht Viechtach. Des heitige Gmoagebiet deafat etwa im 8. und 9. Joahrhundat bsiedlt worn sei. Ois Hauptbeweis deanan de Oatsnaman aaf -doaf, de fia de Rodungszeit typisch worn. Scho aus dem 9. Joahrhundat stamman erste Hinweis aaf a Kiach in Baderschdorf, mit dem Hl. Martin ois Patron. A erste uakundliche Awähnung findt da Oat im sognenntn "Heazogsnuabor" aus de Joahr 1301 und 1307. Zwischn 1988 und 2018 is de Gmoa vo 1674 aaf 1718 um 44
De ungarische Kuchl is de Landeskuchl vo Ungarn. Bsondas bekonnt san dovo: de Gulaschsuppn (gulyás), s Gulasch (pörkölt), s Paprikahendl (csirkepaprikás), und de ungarische Salami. A wichtige Roin in da ungarischn Kuchl spuin de Paprika (frisch, ois Puiva oda püriat) und da Rahm (tejföl), de wo zum Würzn und Abschmecka vo oana Vuizoih vo Speisn verwendd wean. Des traditioneje Kochgerät is da Kessl (bogrács), meistns aus Kupfa. Do drin wean a heit no vui Speisn am offenen Feia kocht, zum Beispui Kesslgulasch oda Fischsuppn. Historisch gseng wuazlt de ungarische Kuchl in da traditionejn Bauankuchl und da Magnatnkuchl vom ungarischn Houchadl. A biagaliche Kuchl hod si eascht im 19. Joarhundad entwicklt. De wichtigstn Speisebezeichnunga Előételek (Vuaspeisn) Levesek (Suppn) Saláták (Salod) Készételek ("Fertiggricht") Frissensültek (Frisch Brodans, z. B. „Weana Schnitzl“ (Bécsi szelet)) Halételek oda Halak (Fiischgricht) Szárnyasok (Gfligl) Tészták (Daagwoan) Sütemények (Desserts) Sajtok (Kaas) Dobostorta (Dobos-Duatn) Esterházy torta (Esterhazy-Duatn) Joseph Wechsberg: Die Küche im Wiener Kaiserreich. Time-Life International 1969, S.89-107. Anikó Gergely: Ungarische Spezialitäten. Könemann, Bonn 1999. „Gestrudeltes Gemisch – Ungarische Küche jenseits der Paprika“@1@2Vorlage:Toter Link/www.taz.de (Seite nicht mehr abrufbar; Suche in Webarchiven), taz, 26. 2. 2006, Artikl vo Till Ehrlich
Madagaskar, malagasy: Madagasikara, amtle franz. République de Madagascar, malagasy: Repoblikan'i Madagasikara [republiˈkʲan madaɡasˈkʲarə̥], is a Inslstoot in n Indischn Ozean, umma 400 Killameda von n Gstod vo Oustafrika. Mid 592 800 km² is Madagaskar nou Indonesja da zwoatgrejsste Inslstoot. D Nazion umfasst d Haptinsl vo Madagaskar, wou af Plotz veja vo de grejsst-flechatstn Insln is, un a Villzohl vo kleannanan Insln, wou drum umma ling. Nou en vurgschichtlinga, prehistorischn Weggabrechn von n vuazeitlinga Grousskontinent Gondwana hod se Madagaskar vur umma 88 milliona Jouana von n indischn Subkontinental ogspaltn ghobt, wos d Pflonzna u d Vejcha recht lang a stoak isoliata Antwicklung vagunnt houd. Vo deastweng is Madagaskar a Mittlpunkt vo Artnvillfalt u Biodiwersitet; mejra wej 90% von n durtatn Wildlem findt se nejḡads ondasts af da Eaḏn. Dea diwersnan Ekosystemm vo da Insl u s Wildlem, wou se nea blouß durtn findt, han 'gastt' u badrout duach s Einagreiffn vo da gach wachsatn Bvelkaring u dej Gfeadunga fia d Umwelt. D archeologischn Ewidenzna von n ejaschtn Manschn, da wou se af Madagaskar ummagfrett houd, genga omed bis af vur 10 000 Jouana zrugga. D Insl i s zejascht duach autronesische Velkln bsidlt woan, dej wou af Asleḡa-Kannu vo de heinting
Eswatini, aa Swatini, (si)Swati: eSwatini [ɛswáˈtʼiːni], inoffezjell aa (ka)Ngwane, amtle engl. Kingdom of Eswatini, (si)Swati: Umbuso weSwatini, frejas bis 2018 Swasiland mid an s (z) zwengs en (isi)Zulu, is a vo Land umschlossna Stoot in n sidlinga Afrika. Ar grenzt mid Mosambik af n Noadoustn u mid Sidafrika af n Noadn, Westn u Siḏn zamm. Mid ned amol 200 km Noad-Sid- u 130 km Oust-West-Asdeanung is Eswatini oins vo dea kloawinzingann Lenda z Afrika; u zant dan han es Klima u d Topographie, es Weda u d Geḡatn, recht vaschiḏn, u dastreckn se von n köjlln u beagnatn Houchland af s hoissa u trickata Tejffland. D Bvelkaring vo umma 1,2 milljona Leitn han umma 84 % (ema)Swati, wou d Swati-Sprouch, eihoimisch siSwati, ren un umma 10 % (isi)Zulu-Sprecha, wos min (si)Swati za d Nguni-Sprouchn ghejad. Es modeana Kinereich vo de (ema)Swati hod da Ngwane III i da Mitt von n 18. Jh. gschaffn. Es Land u de (ema)Swati nenna se nou en Kine Mswati II, da wou in 19. Jh. es Land daweitat u vaoint houd; d heintinga Grenzn han 1881 zmidst in n Dabeitn vo Afrika zong woan. Nou en Zwoitn Burn-Krejḡ is s Kinereich min Nama Swasiland 1903
Leonding is a Stod im Traunviertl in da Mittn vo Owaöstareich, wo 29.129 Leid (Stond: 1. Jenna 2023) wohnan. Damid iss de viertgresste Stod vo Owaöstareich. Leonding liegd im Bezirk Linz-Lond und ghead zan Grichtsbezirk Draun. Im Ostn von Leonding is Linz, im Südn Draun, im Siidwestn Basching, im Westn Wüllaring und im Nordn, drenta da Doana, Buchenau. Leonding ghead, genau a so ois wia de Nochbagemeindn Draun und Basching a, zur Agglomarazion Linz. In de Franzosngriag gengan Napoleon wor Leonding da Schaublotz vo ana wichtign Schlocht. Vo 1898 bis 1905 hod da Hitler Adoif ois Bua mid seine Öitan in Leonding gwohnt. Heid is Leonding vor oim ois Wohngengd und ois Industrie-, Gewerbe- und Hondlsstondort wichtig. Unta ondam hod in Leonding da Rosenbauer sein Sitz, der wos Feiawehrautos baud.
Homosexualität is a sexuelle Orientiarung, bei dea wo de Liab, Romantik und as sexuelle Begeahrn ausschliasslich oda vuawiengd fir Leid vom eiganen Gschlecht empfundn wead. Homosexuelle Fraun wern aa ois „Lesbm“ (friara: „Lesbiarinnen“) und homosexuelle Manna aa ois „Schwule“ (in Wean songs „Woame“) bezeichnet. As Adjektiv homosexuell wead aa auf sexuelle Hondlungen zwischn Leid vom gleichn Gschlecht ogwendt, de ned schwui oda lesbisch san.
Braabo is a Gmoa im niedabayrischn Landkreis Reng. Da gleichnomige Hauptoat is Sitz vo da Gmoavawoitung. Braabo is in da Region Doana-Woid im Natuapark Bayrischa Woid direkt an da Bundesstroß 85 ungefea 22 km südestle vo Cham, 28 km nordwestle vo da Kreisstod Reng, fünf Kilometa vo Vejda und 27 km vo da Bundesautobahn 3, Ausfoht Bong, entfernt. Quea duach des Gmoagebiet valaaft da teilwäs mit markante Fejsn heavoatretnde Höhnzug vom Pfoi (Natuachutzgebiet); da hejxste Punkt e da Gmoa Braabo is de 850 m houe Zeja Hej. Es gibt 66 Gmoateile: Ohroi Oidwies Anga Arejdan Bartlbea Bea Boxbea Dumpf Egern Egernhäsl Ehrnhof Englaschdoaf Fichtntal Fraunwies Gämej Grou Honggrou Heilignwies Heilmbea Heazogso Hetzlaschdoaf Hintahonggrou Hintamaulndoaf Iglasbea Koga Grajen Kreilstoa Leja Läthn Lexanga Maierhof Mengrou Mittadoaf Moschba Moschbeckaa Moosbea Neihaisl Neimej Obamej Obaräsa Obarouadoaf Stoa Obavejdafej Edland Braabo Rodaschbea Roumaschdoaf Schepfahof Schwom Schwobwies Schwatzndoaf Stoahof Stoamej Tafertshof Thannhof Trejschdoaf Untaräsa Untarouadoaf Untavejdafej Voggazej Vormej Wiednhof Wiemej Zeitlau Zeitlhof Zej Es gibt de Gmarkunga Grajen, Moschba, Praabo und Roumaschdoaf. Praabo is 1280 ois Edlsitz urkundle awähnt worn. De Familie Schälchl z Grajen war im 15. und 16. Joahrhundat Inhoba vo da Hofmark mit Sitz im Oatsteil Grajen. Da Oat hod zum Rentamt Straubing
Vorlage:Infobox Fluss/Veraltet De Prean (amtli: Prien) is a Fluss z Bayern. Se entspringt am Spitzstoa auf 1150 m ü. NN und mindt noch 32 km beim Ort Prean am Cheamsee in da Schafwaschena Bucht vom Cheamsee. As is oana vo de längstn Wuidbäch im bayrischn Oipnraum. Da Nama kimmt woascheinli vo da kejtischn Bezeichnung fian Fluss (Brigenna = „de wo aus de Berg kimmt“). Vom Nama fian Fluss kimmt a da Nama fian Ort Prean am Cheamsee. De Prean is noch da Tirola Achn da zwoatgresste Zuafluss zum Cheamsee. Pegelstand